pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ด่วน!! 3 วันเท่านั้น   ... รีบสมัครทำงาน วันละ 300 บาทกับกรมการจัดหางาน  ตั้งแต่วันที่ 15  – 17 เมษายน 2563
วันอังคารที่ 14 เมษายน 2563
ด่วน!! 3 วันเท่านั้น   ... รีบสมัครทํางาน วันละ 300 บาทกับกรมการจัดหางาน  ตั้งแต่วันที่ 15  – 17 เมษายน 2563
เมื่อวันที่ 14 เมษายน 2563 นายสุชาติ พรชัยวิเศษกุล อธิบดีกรมการจัดหางาน กล่าวว่า
กรมการจัดหางาน จะเปิดให้ผู้ว่างงาน กลุ่มแรงงานนอกระบบ ที่ได้รับผลกระทบจากโรคโควิด-19 ที่สนใจสมัครเข้าทํางานกับกรมการจัดหางาน ในโครงการ จ้างงานด่วน 45 วัน รายได้วันละ 300 บาท จํานวน 300 อัตรา ทั่วประเทศ สมัครได้ตั้งแต่วันที่ 15 – 17 เมษายน 2563 นี้ โดยไม่ต้องเสียค่าธรรมเนียมการสมัคร ที่ สํานักงานจัดหางานกรุงเทพมหานครพื้นที่ 1-10 และสํานักงานจัดหางานจังหวัดทุกจังหวัด
“ เอกสารและหลักฐานที่ต้องนํามายื่นในการสมัครคัดเลือก ได้แก่1. สําเนาใบประกาศนียบัตร และสําเนาใบแสดงผลการศึกษาที่แสดงว่าเป็นผู้มีวุฒิการศึกษาตรงกับตําแหน่งที่สมัคร จํานวนอย่างละ 1 ฉบับ 2.บัตรประจําตัวประชาชนฉบับจริงโดยผู้ที่สนใจสมัครเข้ารับการคัดเลือกเป็นพนักงานจ้างเหมาบริการ (รายวัน)ในตําแหน่งเจ้าหน้าที่ผู้ช่วยปฏิบัติงานตามโครงการจ้างงานเพื่อลดผลกระทบจากการแพร่ระบาดของไวรัส โควิด-19 ต้องยื่นใบสมัครด้วยตนเองพร้อมเอกสารและหลักฐาน ทั้งหมด ในวันเวลาราชการ ภาคเช้าตั้งแต่เวลา 09.00 - 12.00 น. และภาคบ่ายเวลา 13.00 – 15.00 น. ตั้งแต่วันที่ 15 – 17 เมษายน 2563 นี้ เท่านั้น เนื่องจากเป็นงานเร่งด่วนที่ต้องการจ้างงานทันที โดยจะกระจายในจังหวัดใหญ่ 4 คน และจังหวัดเล็ก 2-3 คน และให้สํานักงานจัดหางานจังหวัด เป็นผู้ดําเนินการรับสมัครและประเมินความเหมาะสมเฉพาะตําแหน่ง (สัมภาษณ์)
และเนื่องจากมีผู้สนใจจํานวนมาก กรมการจัดหางาน ขอย้ําว่าจะดําเนินการด้วยความโปร่งใส ยุติธรรม และเสมอภาค โดยออกประกาศรายชื่อและขึ้นบัญชีผู้ผ่านการคัดเลือก และให้เริ่มปฏิบัติหน้าที่ได้ตั้งแต่วันที่ 27 เมษายน 2563 ” นายสุชาติฯ กล่าว
รัฐบาลไทย-ข่าวทำเนียบรัฐบาล-กระทรวงดิจิทัลฯ ร่วมจัดประชุมเชิงปฏิบัติการว่าด้วยความร่วมมือระหว่างประเทศสมาชิกอาเซียนด้านความมั่นคงทางไซเบอร์
วันอังคารที่ 4 กรกฎาคม 2560
กระทรวงดิจิทัลฯ ร่วมจัดประชุมเชิงปฏิบัติการว่าด้วยความร่วมมือระหว่างประเทศสมาชิกอาเซียนด้านความมั่นคงทางไซเบอร์
กระทรวงดิจิทัลฯ
นายวีระศักดิ์ กิติวัฒน์ ที่ปรึกษาด้านต่างประเทศกระทรวงดิจิทัลเพื่อเศรษฐกิจและสังคม (ดีอี) ร่วมเป็นประธานกล่าวเปิดการประชุมเชิงปฏิบัติการว่าด้วยความร่วมมือระหว่างประเทศสมาชิกอาเซียนด้านความมั่นคงทางไซเบอร์ (Strengthening and Enhancing Cybersecurity Cooperation in the ASEAN Region towards an Integrated Approach in Addressing Transnational Crimes) โดยการประชุมดังกล่าวเกิดจากความร่วมมือระหว่าง 3 หน่วยงานภาครัฐ ได้แก่ กระทรวงดิจิทัลฯ กระทรวงกลาโหม และกระทรวงการต่างประเทศ ร่วมเป็นเจ้าภาพจัดขึ้นเพื่อระดมความคิดเห็นจากประเทศสมาชิกอาเซียน ผ่านการบูรณาการอย่างเป็นองค์รวม เพื่อรับมือกับความท้าทายด้านความมั่นคงปลอดภัยทางไซเบอร์ และแสวงหาแนวทางความร่วมมือที่เป็นรูปธรรมในการนําไปสู่ข้อเสนอการจัดตั้ง “ศูนย์ไซเบอร์อาเซียน” เพื่อสานต่อข้อเสนอของนายกรัฐมนตรีในการประชุมสุดยอดอาเซียน ครั้งที่ 28 และครั้งที่ 29 นอกจากนี้ ที่ประชุมยังได้มีการกําหนดเป็นยุทธศาสตร์สําคัญภายใต้แผนแม่บท ASEAN ICT Masterplan 2020 โดยในส่วนของประเทศไทยได้กําหนดแผนพัฒนาดิจิทัลเพื่อเศรษฐกิจและสังคมของไทย ซึ่งรัฐบาลได้ตระหนักถึงเทคโนโลยีดิจิทัลที่มีต่อการพัฒนาเศรษฐกิจและสังคม เมื่อวันที่ 29 มิถุนายน 2560 ณ อาคารเดอะไนน์ พระราม 9 กรุงเทพฯ
**********************************
รัฐบาลไทย-ข่าวทำเนียบรัฐบาล-กอช. จัดส่งใบแจ้งยอดเงินออมปี 61
วันจันทร์ที่ 11 กุมภาพันธ์ 2562
กอช. จัดส่งใบแจ้งยอดเงินออมปี 61
กอช. เริ่มจัดส่งใบแจ้งยอดเงินออม ประจําปี 2561 ให้สมาชิกทั่วประเทศ ใช้เป็นหลักฐานแสดงการเป็นสมาชิก กอช. รวมทั้งรู้ยอดรวมเงินออมจนถึง 31 ธันวาคม 2561 สามารถใช้เป็นหลักฐานยื่นขอลดหย่อนภาษี และตั้งแต่ 15 กุมภาพันธ์นี้
กองทุนการออมแห่งชาติ หรือ กอช. เริ่มจัดส่งใบแจ้งยอดเงินออม ประจําปี 2561 ให้สมาชิกทั่วประเทศ ใช้เป็นหลักฐานแสดงการเป็นสมาชิก กอช. รวมทั้งรู้ยอดรวมเงินออมจนถึง 31 ธันวาคม 2561 สามารถใช้เป็นหลักฐานยื่นขอลดหย่อนภาษี และตั้งแต่ 15 กุมภาพันธ์นี้ กอช. ได้ร่วมกับเทสโก้โลตัส จัดโปรโมชั่นสําหรับสมาชิกที่ส่งเงินออมสะสม 50 บาท รับแต้มคลับการ์ด 200 แต้ม ฟรี!
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า กอช. จัดส่งใบแจ้งยอดเงินสมาชิก (Statement) ประจําปี 2561 โดยทยอยจัดส่งตั้งแต่วันที่ 11 กุมภาพันธ์นี้ เป็นต้นไป ให้สมาชิกทั่วประเทศทางไปรษณีย์ ตามที่อยู่ที่สมาชิกได้แจ้งไว้ ซึ่งใบแจ้งยอดนับเป็นเอกสารแสดงว่าผู้ได้รับนั้น เป็นสมาชิก กอช. รับสิทธิรัฐสมทบเงินออมเพื่อบํานาญ พร้อมแจ้งรายละเอียดยอดเงินสะสมของสมาชิก ยอดเงินที่รัฐสมทบ และผลตอบแทนจากการลงทุน จนถึง 31 ธันวาคม 2561 โดยการส่งใบแจ้งยอดเป็นรายปี เพื่อให้สมาชิกได้รับข้อมูลของบัญชีที่ครบถ้วนตลอดทั้งปี เป็นข้อมูลที่มีประสิทธิภาพสําหรับสมาชิกประกอบการวางแผนออมกับ กอช. ให้ได้รับประโยชน์สูงสุด เพราะการออมกับ กอช. นับเป็นการลงทุนระยะยาว โดยมีรัฐสมทบเงินออม เพื่อมีโอกาสรับเงินบํานาญรายเดือนเมื่ออายุ 60 ปี
สําหรับใบแจ้งยอดเงินสมาชิกยังสามารถใช้เป็นเอกสารหลักฐานในการยื่นเสียภาษีเงินได้บุคคลธรรมดา ภ.ง.ด.90 หรือ ภ.ง.ด.91 ซึ่งสมาชิก กอช. สามารถขอลดหย่อนภาษีเงินได้บุคคลธรรมดาตามที่สมาชิกส่งเงินสะสมเข้า กอช. เฉพาะภายในปี 2561 ได้เต็มจํานวน สูงสุดไม่เกิน 13,200 บาท หากสมาชิกต้องการข้อมูลเพิ่มเติมสามารถติดต่อสอบถามได้ที่ กอช. สายด่วนเงินออม 02-049-9000 ในวันและเวลาทําการ ตั้งแต่วันจันทร์ - วันศุกร์ เวลา 08.30 - 17.30 น.
ทั้งนี้สมาชิก กอช. สามารถส่งเงินออมสะสม ตั้งแต่ 50 บาทขึ้นไป ที่เทสโก้โลตัสทุกสาขาทั่วประเทศ พิเศษรับแต้มคลับการ์ดฟรี 200 แต้ม ตั้งแต่วันที่ 15 กุมภาพันธ์ – 30 เมษายนนี้เท่านั้น สําหรับแต้มคลับการ์ดสมาชิกสามารถใช้เป็นส่วนลดในการซื้อของในเทสโก้โลตัสได้อีกด้วย
และสําหรับผู้ที่สนใจสมัครสมาชิก กอช. อายุระหว่าง 15 – 60 ปี เป็นแรงงานนอกระบบ แรงงานอิสระ นักเรียน นิสิตและนักศึกษา ที่ไม่เป็นผู้ประกันตนตามมาตรา 33, มาตรา 39, มาตรา 40 ทางเลือก 2, มาตรา 40 ทางเลือก 3 ไม่เป็นสมาชิกกองทุนบําเหน็จบํานาญข้าราชการ และไม่เป็นสมาชิกกองทุนสํารองเลี้ยงชีพ สามารถตรวจสอบสิทธิก่อนการสมัคร พร้อมรัฐสมทบเงินออมเพื่อบํานาญได้ที่ แอปพลิเคชัน “กอช” ทั้งระบบ iOS และ Android หรือ เว็บไซต์ กอช. www.nsf.or.th / Line: @nsf.th สมัครสมาชิกและรับบริการอื่นๆ ของ กอช. ได้ที่ธนาคาร ธ.ก.ส. ธอส. ธนาคารออมสิน และธนาคารกรุงไทยทุกสาขา เคาน์เตอร์เซอร์วิสทั่วประเทศ รวมทั้งสํานักงานคลังจังหวัด สถาบันการเงินชุมชน และเครือข่ายรับสมัครทั่วประเทศ
รัฐบาลไทย-ข่าวทำเนียบรัฐบาล-นายกฯ ห่วงประชาชน เตือน "การ์ดอย่าตก" ป้องกันโควิดระบาดรอบ 2
วันอาทิตย์ที่ 12 กรกฎาคม 2563
นายกฯ ห่วงประชาชน เตือน "การ์ดอย่าตก" ป้องกันโควิดระบาดรอบ 2
นายกฯ ห่วงประชาชน เตือน "การ์ดอย่าตก" ป้องกันโควิดระบาดรอบ 2
โฆษกรัฐบาลเผย นายกรัฐมนตรี ห่วงประชาชน ฝากเตือน"การ์ดอย่าตก" ต้องระวังตัว แนะใช้ชีวิตตามวิถีใหม่ New Normal ป้องกันการแพร่ระบาดโควิด-19 ระลอก 2 ย้ําโรงเรียนทั่วประเทศต้องปฎิบัติตามมาตรการที่เข้มงวด
ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี กล่าวว่าพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ฝากเตือนพี่น้องประชาชนทั้งประเทศ "การ์ดอย่าตก" ในการป้องกันการแพร่ระบาดโรคโควิด-19 แม้รัฐบาลจะได้ผ่อนปรนมาตรการเฝ้าระวังต่างๆไปมากแล้ว เพื่อให้เศรษฐกิจสามารถเดินหน้าไปได้ แต่ทุกคนทุกภาคส่วนยังคงต้องให้ความสําคัญกับการป้องกันตัวเองให้มากขึ้น ขอให้เข้มงวดกับการใช้ชีวิต ตามวิถีใหม่ New Normal เพื่อป้องกันตนเองจากการติดเชื้อ
ที่ผ่านมารัฐบาลได้คลายมาตรการเฝ้าระวังโรคระบาดได้ ก็เพราะได้รับความร่วมมือจากประชาชน ในการปฏิบัติตามข้อกําหนด รวมถึงป้องกันตัวเองจากความเสี่ยง ดังนั้นแม้วันนี้สถานการณ์โควิด-19 ในประเทศไทยจะคลี่คลายไปพอสมควรแล้ว แต่หลายประเทศสถานการณ์ยังน่าเป็นห่วง รัฐบาลยังจําเป็นต้องขอความร่วมมือทุกคนยังคงเฝ้าระวัง ป้องกันตัวเองจากความเสี่ยง หลีกเลี่ยงการกลับมาแพร่ระบาดของโควิด-19 ระลอก 2
ทั้งนี้เช่นเดียวกับสถานศึกษา โดยเฉพาะในส่วนของโรงเรียน ซึ่งได้เปิดเทอมปีการศึกษา 2563 ไปแล้วเมื่อวันที่ 1 กรกฎาคม 2563 ทุกโรงเรียนต้องปฎิบัติตามขั้นตอนการรักษาความปลอดภัยจากเชื่อไวรัสโควิด-19 จึงขอให้ทุกโรงเรียนเข้มงวดและปฎิบัติอย่างจริงจัง เพื่อไม่ให้เกิดปัญหาการแพร่ระบาดขึ้นมาอีก โดยเฉพาะในกลุ่มเด็กนักเรียนซึ่งนายกรัฐมนตรีเป็นห่วงได้ขอให้ทุกโรงเรียนทั่วประเทศช่วยเข้มงวดด้วย
ศาสตราจารย์ นฤมล กล่าวว่าหลังจากรัฐบาลได้ผ่อนคลายมาตรการต่างๆ พบว่าประชาชนมีการรวมกลุ่มและเดินทางไปต่างจังหวัดมากขึ้นด้วย ดังนั้นจึงขอให้ปฎิบัติตามมาตรการที่รัฐกําหนดอย่างเข้มงวด โดยเฉพาะการลงทะเบียนเข้า-ออก ผ่านแพลตฟอร์ม"ไทยชนะ" ซึ่งที่ผ่านมาพบว่าบางส่วนยังละเลย แต่การลงทะเบียนนี้สําคัญในการติดตาม สอบสวนโรค หากเกิดกรณีมีผู้ติดเชื้อใหม่
เมื่อการแพร่ระบาดของไวรัสโควิด-19 ลดลง อาจจจะทําให้ประชาชนบางส่วนปฏิบัติตนไม่เคร่งครัด ดังนั้นนายกรัฐมนตรีจึงขอย้ําว่า"การ์ดอย่าตก" เพราะถ้าหากประชาชนเริ่มที่จะผ่อนคลายตัวเอง ไม่ระมัดระวัง อาจทําให้ประเทศไทยเจอการแพร่ระบาดของไวรัสโควิด-19 ระบาดระลอก 2 ได้แน่นอน
แม้ประเทศไทยจะไม่พบผู้ติดเชื้อไวรัสโควิด-19 เพิ่มภายในประเทศเป็นวันที่ 47 แล้วก็ตาม จากรายงานของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 หรือ ศบค. เมื่อวันที่ 11กรกฎาคม 2563 ก็ตาม  ดังนั้นเพื่อให้ประเทศไทยปลอดจากการแพร่ระบาดของไวรัสโควิด-19 พี่น้องประชาชนทั่วประเทศ จําเป็นต้องปฎิบัติตามขั้นตอนที่รัฐบาลประกาศ โดยเฉพาะการใช้ชีวิตแบบตามวิถีใหม่ New Normal
รัฐบาลไทย-ข่าวทำเนียบรัฐบาล-นายกรัฐมนตรีเปิดทางด่วนพิเศษสายศรีรัช -วงแหวนรอบนอก แก้ปัญหาการจราจรบนถนน
วันจันทร์ที่ 17 ตุลาคม 2559
นายกรัฐมนตรีเปิดทางด่วนพิเศษสายศรีรัช -วงแหวนรอบนอก แก้ปัญหาการจราจรบนถนน
นายกรัฐมนตรีเปิดทางด่วนพิเศษสายศรีรัช -วงแหวนรอบนอก แก้ปัญหาการจราจรบนถนน
วันนี้( 22 สิงหาคม 2559) เวลา 09.00 น. ณ บริเวณด่านเก็บค่าผ่านทางพิเศษกําแพงเพชร 2 พลเอก ประยุทธ์ จันทร์โอชา นายกรัฐมนตรี เป็นประธานพิธีเปิดทางพิเศษสายศรีรัช - วงแหวนรอบนอกกรุงเทพมหานคร โดยมี รัฐมนตรีว่าการกระทรวงคมนาคม ปลัดกระทรวงคมนาคม ผู้บริหารกระทรวงคมนาคม กรรมการทางพิเศษแห่งประเทศไทย ผู้บริหารการทางพิเศษแห่งประเทศไทย และผู้บริหาร บริษัท ทางด่วนและรถไฟฟ้ากรุงเทพ จํากัด (มหาชน) ให้การต้อนรับ
นายอาคม เติมพิทยาไพสิฐ รัฐมนตรีว่าการกระทรวงคมนาคม กล่าวรายงานว่า รัฐบาลได้มีนโยบายในการพัฒนาโครงสร้างพื้นฐานด้านการขนส่งและคมนาคมด้านทางบกเพื่อลดระยะเวลาในการเดินทางของประชาชนและเพื่อให้มีคุณภาพชีวิตที่ดีขึ้นโดยให้ กระทรวงคมนาคมดําเนินโครงการทางพิเศษสายศรีรัช - วงแหวนรอบนอกกรุงเทพมหานคร ซึ่งเริ่มดําเนินการตั้งแต่วันที่ 15 ธันวาคม พ.ศ. 2555 และดําเนินการก่อสร้างแล้วเสร็จ โดยได้เปิดทดลองให้ประชาชนใช้บริการฟรีระหว่างวันที่ 15 - 17 สิงหาคม 2559 ที่ผ่านมา มีกําหนดเปิดให้บริการอย่างเป็นทางการในวันที่ 22 สิงหาคม 2559 ทั้งนี้ โครงการทางด่วนดังกล่าวเป็นจะช่วยแบ่งเบาปริมาณการจราจรบนท้องถนนระดับพื้นดินให้มีประสิทธิภาพมากยิ่งขึ้น
โอกาสนี้ นายกรัฐมนตรี ได้กล่าวเปิดพิธีและมอบนโยบายในตอนหนึ่งว่า รู้สึกยินดีกับความสําเร็จของประเทศที่สําเร็จแล้วในระดับหนึ่ง ทางด่วนพิเศษนี้ เป็นส่วนหนึ่งของโครงสร้างพื้นฐานที่จะสร้างความเข้มแข็ง และความมั่นคงให้กับประเทศ สร้างประเทศไทยเป็นศูนย์กลางของเส้นทางการเชื่อมโยงในอาเซียน และจะเชื่อมโยงเส้นทางไปสู่เส้นทางต่าง ๆ ในระดับภูมิภาค รวมถึงเชื่อมเส้นทางไปสู่เส้นทางคู่ขนาน และเส้นทางรถไฟฟ้าความเร็วสูงที่จะเชื่อมโยงไปถึงประเทศเพื่อนบ้านในอนาคต
นายกรัฐมนตรี กล่าวต่อไปว่า กรุงเทพมหานคร มีปัญหาการจราจรที่ติดขัดมายาวนาน จึงจําเป็นจะต้องดําเนินการแก้ไขเพื่อสร้างระเบียบให้กับกรุงเทพมหานคร โดยคิดแนวใหม่ ขยายไปสู่ภูมิภาค สู่ชนบท เพื่อลดความแออัด ลดปัญหาการจราจรติดขัดในชุมชนเมือง รวมไปถึงลดมลพิษก๊าซคาร์บอนไดออกไซด์ โดยให้กระทรวงคมนาคม ร่างแผนการสร้างเส้นทางการเชื่อมโยงจากภูมิภาคมาสู่ชุมชนเมือง สร้างความเข้มแข็งทางเศรษฐกิจให้กับชุมชนชนบท เพื่อทําให้ประชาชนในชุมชนชนบท มีอาชีพสร้างรายได้ในพื้นที่บ้านเกิดของตนเอง โดยแผนการดําเนินการเหล่านี้ จะต้องสอดคล้องกับแผนพัฒนาเศรษฐกิจและสังคมแห่งชาติ ฉบับที่ 12 และแผนยุทธศาสตร์การพัฒนาประเทศ 20 ปี โดยจะมีการแยกงบประมาณอย่างชัดเจน และดําเนินการโดยเร็ว
ทั้งนี้ นายกรัฐมนตรี ได้ฝากกระทรวงคมนาคม ดําเนินการจัดทําแผนเส้นทางเชื่อมโยงให้ทั่วถึงทุกระดับ โดยมีระบบเส้นทางที่มีความสะอาด และปลอดภัย เน้นเรื่องของการให้ความรู้ประชาชนให้เข้าใจมากที่สุด
-----------------------------------
กลุ่มยุทธศาสตร์และแผนการประชาสัมพันธ์ สํานักโฆษก
รัฐบาลไทย-ข่าวทำเนียบรัฐบาล-สำนักงานมาตรฐานผลิตภัณฑ์อุตสาหกรรม ผลักดัน SMEs แปรรูปยางพาราภาคใต้ให้ได้มาตรฐาน มอก.
วันศุกร์ที่ 26 พฤษภาคม 2560
สํานักงานมาตรฐานผลิตภัณฑ์อุตสาหกรรม ผลักดัน SMEs แปรรูปยางพาราภาคใต้ให้ได้มาตรฐาน มอก.
สํานักงานมาตรฐานผลิตภัณฑ์อุตสาหกรรม (สมอ.) ขานรับนโยบายรัฐบาลแก้ไขปัญหาวิกฤตราคายางพาราอย่างยั่งยืน พัฒนาผู้ประกอบการ SMEs แปรรูปยางพาราในเขตพื้นที่ภาคใต้ต่อเนื่อง ให้มีความรู้ในมาตรฐานผลิตภัณฑ์อุตสาหกรรม (มอก.) สามารถนําไปประยุกต์ใช้ในการผลิตผลิตภัณฑ์
รัฐบาลไทย-ข่าวทำเนียบรัฐบาล-สธ.เผยไทยเป็นประเทศแกนนำ ด้านการพัฒนากำลังคนเฝ้าระวังโรคติดต่อและการพัฒนาเครือข่ายห้องปฏิบัติการระดับชาติ ในวาระความมั่นคงทางสุขภาพโลก
วันศุกร์ที่ 8 มีนาคม 2562
สธ.เผยไทยเป็นประเทศแกนนํา ด้านการพัฒนากําลังคนเฝ้าระวังโรคติดต่อและการพัฒนาเครือข่ายห้องปฏิบัติการระดับชาติ ในวาระความมั่นคงทางสุขภาพโลก
กระทรวงสาธารณสุข เผยไทยได้รับการชื่นชมเป็นผู้นําระดับโลกด้านการพัฒนากําลังคนเฝ้าระวังโรคติดต่อและการพัฒนาเครือข่ายห้องปฏิบัติการระดับชาติ เตรียมเป็นเจ้าภาพจัดประชุมพัฒนากําลังคนด้านการเฝ้าระวังโรคติดต่อในเดือนมีนาคม 2562 นี้
กระทรวงสาธารณสุข เผยไทยได้รับการชื่นชมเป็นผู้นําระดับโลกด้านการพัฒนากําลังคนเฝ้าระวังโรคติดต่อและการพัฒนาเครือข่ายห้องปฏิบัติการระดับชาติ เตรียมเป็นเจ้าภาพจัดประชุมพัฒนากําลังคนด้านการเฝ้าระวังโรคติดต่อในเดือนมีนาคม 2562 นี้ เพื่อร่วมสร้างความมั่นคงทางสุขภาพโลก
นายแพทย์ศุภกิจ ศิริลักษณ์ รองปลัดกระทรวงสาธารณสุข ให้สัมภาษณ์ภายหลังเป็นหัวหน้าคณะผู้แทนประเทศไทยเข้าร่วมการประชุมคณะทํางานขับเคลื่อนวาระความมั่นคงด้านสุขภาพโลก (Global Health Security Agenda Steering Group Meeting) ณ กระทรวงสุขภาพ สวัสดิการและการกีฬา กรุงเฮก ราชอาณาจักรเนเธอร์แลนด์ ว่า ประเทศไทยเป็นสมาชิกถาวรของคณะทํางานขับเคลื่อนวาระความมั่นคงด้านสุขภาพโลก ได้เข้าร่วมประชุมเพื่อพิจารณาวาระสําคัญ 2 เรื่อง คือ 1.ร่างแผนการดําเนินงาน 5 ปีของวาระความมั่นคงด้านสุขภาพโลก ค.ศ. 2019-2024(Global Health Security Agenda 2024 Roadmap: GHSA 2024)ซึ่งเป็นแผนกําหนดทิศทางการดําเนินงานที่มุ่งให้เกิดผลลัพธ์ที่เป็นรูปธรรมและยกระดับการทํางานของวาระความมั่นคงด้านสุขภาพโลกให้เข้มแข็งยิ่งขึ้น และ2.หารือการจัดประชุมระดมเงินทุนเพื่อเสริมสร้างการเฝ้าระวังโรค(Financing on preparedness)ที่มีแผนจะจัดขึ้นในเดือนพฤษภาคม 2562 ที่ ธนาคารโลก กรุงวอชิงตัน ดีซี สหรัฐอเมริกา
นายแพทย์ศุภกิจกล่าวต่อว่า ปัญหาสุขภาพเป็นประเด็นสําคัญที่ทุกประเทศให้ความสนใจ เนื่องจากมีผลกระทบต่อการพัฒนาประเทศ ต่อเศรษฐกิจและสังคม องค์การอนามัยโลกและประเทศสมาชิกได้เรียกร้องให้ทุกประเทศทั่วโลกร่วมมือกันอย่างเข้มแข็ง เพื่อสร้างความมั่นคงด้านสุขภาพโลก ซึ่งสหรัฐอเมริกาและพันธมิตรกว่า 30 ประเทศรวมทั้งไทย ได้ร่วมกันตั้งคณะทํางานขับเคลื่อนวาระความมั่นคงด้านสุขภาพโลก เริ่มดําเนินการปี ค.ศ. 2014 ภายหลังการระบาดของไวรัสอีโบลาในแอฟริกาตะวันตก เพื่อยกระดับการเฝ้าระวังโรคระบาดให้เข้มแข็งผ่านยุทธศาสตร์การป้องกัน การเฝ้าระวังและตอบโต้ที่มีประสิทธิภาพ ปัจจุบันมีสมาชิกมากกว่า 50 ประเทศ
ในส่วนของประเทศไทยไทย รัฐบาลให้ความสําคัญและร่วมมืออย่างเต็มที่ ได้ตั้งคณะกรรมการร่วมดําเนินงานสร้างความมั่นคงทางสุขภาพโลกมีหน่วยงานที่เกี่ยวข้อง อาทิ กระทรวงสาธารณสุข กระทรวงเกษตรและสหกรณ์ กระทรวงทรัพยากรธรรมชาติฯ กระทรวงวิทยาศาสตร์ฯกระทรวงการต่างประเทศ กระทรวงกลาโหม กระทรวงมหาดไทย จัดทําแนวทางการให้ความช่วยเหลือแก่ประเทศสมาชิก ซึ่งประเทศไทยมีบทบาทที่เข้มแข็งและเป็นที่ชื่นชมของประเทศสมาชิกใน 2 ด้าน คือ การพัฒนากําลังคนด้านการเฝ้าระวังโรคติดต่อและการพัฒนาเครือข่ายห้องปฏิบัติการระดับชาติ อีกทั้งยังเป็นประเทศที่สนับสนุนการป้องกันเชื้อดื้อยา โดยได้รับการไว้วางใจให้เป็นเจ้าภาพการประชุมด้านการพัฒนากําลังคนด้านการเฝ้าระวังโรคติดต่อระหว่าง 13-15 มีนาคม 2562 นี้ และได้เชิญชวนให้ประเทศสมาชิกเข้าร่วมประชุมหารือยกระดับการพัฒนาศักยภาพกําลังคนให้เข้มแข็งยิ่งขึ้นต่อไป
************************************** 8 มีนาคม 2562
รัฐบาลไทย-ข่าวทำเนียบรัฐบาล-“อัจฉรินทร์ พัฒนพันธ์ชัย” ปลัดกระทรวงดิจิทัลฯ เข้ารับตำแหน่งเป็นทางการ พร้อมมอบนโยบายการทำงานแก่บุคลากรของกระทรวงฯ
วันอังคารที่ 3 ตุลาคม 2560
“อัจฉรินทร์ พัฒนพันธ์ชัย” ปลัดกระทรวงดิจิทัลฯ เข้ารับตําแหน่งเป็นทางการ พร้อมมอบนโยบายการทํางานแก่บุคลากรของกระทรวงฯ
“อัจฉรินทร์ พัฒนพันธ์ชัย” ปลัดกระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) เข้าสักการะท้าวมหาพรหม บริเวณศาลพระพรหมประจําอาคารรัฐประศาสนภักดี เนื่องในโอกาสเข้ารับตําแหน่งปลัดกระทรวงดิจิทัลฯ อย่างเป็นทางการ ตั้งแต่วันที่ 1 ตุลาคม 2560 เป็นต้นไป โดยมี นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลฯ พร้อมด้วยข้าราชการ พนักงานราชการ และเจ้าหน้าที่กระทรวงฯ ให้การต้อนรับ จากนั้นได้มีการประชุมร่วมกับผู้บริหาร ข้าราชการ พนักงานราชการ และเจ้าหน้าที่สํานักงานปลัดกระทรวงฯ เพื่อมอบแนวทางการดําเนินงานตามนโยบายรัฐบาล เพื่อขับเคลื่อนภารกิจหลักของกระทรวงฯ ให้ประสบผลสําเร็จตามเป้าหมาย โดยเฉพาะการผลักดันการใช้เทคโนโลยีดิจิทัลให้สร้างประโยชน์ต่อประชาชนในทุกมิติเพื่อยกระดับคุณภาพชีวิต รวมทั้งพัฒนาเศรษฐกิจและสังคมไทยให้เกิดความมั่นคงและยั่งยืนตามแนวนโยบายไทยแลนด์ 4.0 ต่อไป เมื่อวันที่ 2 ตุลาคม 2560 ณ ชั้น 9 กระทรวงดิจิทัลฯ อาคารรัฐประศาสนภักดี ศูนย์ราชการเฉลิมพระเกียรติ 80 พรรษาฯ ถนนแจ้งวัฒนะ เขตหลักสี่ กรุงเทพฯ
*************************
รัฐบาลไทย-ข่าวทำเนียบรัฐบาล-รอง นรม. และ รมว.กห. สั่งกองทัพและฝ่ายปกครองในพื้นที่ เร่งให้การช่วยเหลือและฟื้นฟู ผู้ประสบภัยนำ้ท่วม ภาคใต้ เกือบ 20,000 ครัวเรือน ต่อเนื่องกันไป
วันจันทร์ที่ 12 พฤศจิกายน 2561
รอง นรม. และ รมว.กห. สั่งกองทัพและฝ่ายปกครองในพื้นที่ เร่งให้การช่วยเหลือและฟื้นฟู ผู้ประสบภัยนํา้ท่วม ภาคใต้ เกือบ 20,000 ครัวเรือน ต่อเนื่องกันไป
11 พ.ย. 61 : พล.ท.คงชีพ ตันตระวณิชย์ โฆษก กห. เปิดเผยว่า พล.อ.ประวิตร วงษ์สุวรรณ รอง นรม. และ รมว.กห. ได้สั่งการให้ กองทัพและฝ่ายปกครอง ยังคงเกาะติดสถานการณ์ นํา้ท่วมฉับพลัน นํา้ป่าไหลหลาก น้ําล้นตลิ่ง ในพื้นที่ 3 จังหวัดภาคใต้
11 พ.ย. 61 : พล.ท.คงชีพ ตันตระวณิชย์ โฆษก กห. เปิดเผยว่า พล.อ.ประวิตร วงษ์สุวรรณ รอง นรม. และ รมว.กห. ได้สั่งการให้ กองทัพและฝ่ายปกครอง ยังคงเกาะติดสถานการณ์ นํา้ท่วมฉับพลัน นํา้ป่าไหลหลาก น้ําล้นตลิ่ง ในพื้นที่ 3 จังหวัดภาคใต้ และให้การช่วยเหลือเร่งด่วนกับประชาชนอย่างทั่วถึงต่อเนื่องกันไป โดยเฉพาะในพื้นที่ 78 ตําบล 601 หมู่บ้าน ของจว.ประจวบคีรีขันธ์ และ จว.ชุมพร ที่สถานการณ์นํา้ยังไม่คลี่คลายและมีประชาชน ได้รับผลกระทบ 19,674 ครัวเรือน กว่า 46,000 คน
สําหรับ พื้นที่ จว.เพชรบุรี ที่สถานการณ์คลี่คลายแล้ว ให้เร่งสํารวจความเสียหายและซ่อมแซมระบบสาธารณูปโภคให้ประชาชนสามารถกลับมาสัญจรได้ตามปกติโดยเร็ว ขณะเดียวกัน ให้เข้าไปช่วยเหลือเยียวยาความเสียหายของบ้านเรือน พื้นที่การเกษตร และจิตใจของประชาชนให้ทั่วถึง เพื่อให้ทุกคนสามารถกลับมาใช้ชีวิตปกติได้โดยเร็ว พร้อมทั้งขอให้ ตร. โดย บชภ.7 และ 8 ดูแลความปลอดภัยในชีวิต ทรัพย์สินและอํานวยความสะดวกแก่ประชาชนอย่างทั่วถึง
พล.ท.คงชีพ กล่าวเพิ่มเติมว่า หน่วยทหารในพื้นที่ยังคงให้การช่วยเหลือประชาชนต่อเนื่องกันมา ทั้งขนย้ายสิ่งของและอพยพผู้ประสบอุทกภัยไปยังพื้นที่ปลอดภัย แจกจ่ายเครื่องอุปโภคและน้ําดื่ม รวมทั้งการอํานวยความสะดวกในการสัญจรในพื้นที่ โดยใช้กําลังพลและเครื่องจักร สนับสนุนฝ่ายปกครอง จัดทําคันกั้นนํา้ในพื้นที่เขตเมืองและเปิดทางระบายน้ําลงแม่น้ําสายหลักอย่างต่อเนื่องที่ผ่านมา
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงอุตสาหกรรม เป็นประธานในพิธีเปิดสายการผลิตรถยนต์ปลั๊กอินไฮบริด บีเอ็มดับบิลยู
วันพฤหัสบดีที่ 2 กุมภาพันธ์ 2560
รัฐมนตรีว่าการกระทรวงอุตสาหกรรม เป็นประธานในพิธีเปิดสายการผลิตรถยนต์ปลั๊กอินไฮบริด บีเอ็มดับบิลยู
1 กพ 60 รัฐมนตรีว่าการกระทรวงอุตสาหกรรม เป็นประธานในพิธีเปิดสายการผลิตรถยนต์ปลั๊กอินไฮบริด บีเอ็มดับบิลยู
วันที่ 1 กุมภาพันธ์ 2560 นายอุตตม สาวนายน รัฐมนตรีว่าการกระทรวงอุตสาหกรรม เป็นประธานในพิธีเปิดสายการผลิตรถยนต์ปลั๊กอินไฮบริด บีเอ็มดับบิลยู อย่างเป็นทางการ ณ โรงงานบริษัท บีเอ็มดับเบิลยู แมนูแฟคเจอริ่ง (ประเทศไทย) จํากัด นิคมอุตสาหกรรมอมตะซิตี้ อําเภอปลวกแดง จังหวัดระยอง
รัฐบาลไทย-ข่าวทำเนียบรัฐบาล-ก. แรงงาน ฝึกอาชีพออนไลน์ ร่วมสู้โควิด-19
วันอังคารที่ 24 มีนาคม 2563
ก. แรงงาน ฝึกอาชีพออนไลน์ ร่วมสู้โควิด-19
ก.แรงงาน เชิญชวนประชาชน ร่วมฝ่าวิกฤตโควิด-19 ฝึกอาชีพผ่านออนไลน์ จัดกว่า 10 อาชีพ อยู่ที่ไหนก็ฝึกได้
นายธวัช เบญจาทิกุล อธิบดีกรมพัฒนาฝีมือแรงงาน (กพร.) กระทรวงแรงงาน เปิดเผยว่า จากสถานการณ์แพร่ระบาดของเชื้อไวรัสโคโรนา 2019 (COVID-19) หรือ โควิด-19 รัฐบาลได้ออกมาตรการควบคุมและป้องกันการแพร่ระบาดของไวรัสโควิด-19 พร้อมรณรงค์ให้ประชาชนอยู่ในที่พักอาศัย ทํางานจากที่บ้าน ส่งผลให้ประชาชนหรือกําลังแรงงานมีเวลาในการศึกษาหาความรู้ พัฒนาทักษะฝีมือของตนเองผ่านทางอินเทอร์เน็ตมากขึ้น ปัจจุบันประชาชนมักจะหาแหล่งความรู้ผ่านทางโทรศัพท์มือถือและสื่อออนไลน์ต่างๆ กรมพัฒนาฝีมือแรงงาน กระทรวงแรงงาน จึงใช้การฝึกอาชีพผ่านออนไลน์เป็นแนวทางขับเคลื่อนการฝึกอบรมยกระดับฝีมือ ตามนโยบายของ ม.ร.ว.จัตุมงคล โสณกุล รัฐมนตรีว่าการกระทรวงแรงงาน ที่ต้องการให้หน่วยงานในสังกัดกระทรวงแรงงาน อํานวยความสะดวกให้แก่ประชาชนในการเข้าถึงบริการมากยิ่งขึ้น
นายธวัช กล่าวต่อไปว่า สําหรับประชาชนที่สนใจสามารถเข้าฝึกได้ที่เว็บไซต์กรมพัฒนาฝีมือแรงงานที่ www.dsd.go.th คลิกเลือก “ฝึกทักษะออนไลน์” (Online Training) มีสาขาอาชีพให้เลือกครอบคลุมทั้งด้านงานช่างและงานบริการ อาทิ ช่างซ่อมรถจักรยานยนต์ ช่างซ่อมรถยนต์ ช่างเชื่อมไฟฟ้า ช่างเชื่อมอาร์กโลหะด้วยมือ ช่างซ่อมเครื่องรับโทรทัศน์ การตรวจซ่อมโน้ตบุ๊กและไมโครคอมพิวเตอร์ ช่างขับรถยก ช่างเครื่องปรับอากาศ ช่างไฟฟ้าภายในอาคาร ช่างพ่นสีรถยนต์ การประกอบอาหาร และอาชีพอิสระ นอกจากนี้ยังมีบริการฝึกอบรมภาษาต่างประเทศ ได้แก่ ภาษาอังกฤษ ภาษาญี่ปุ่น ภาษาเกาหลี ซึ่งจะถ่ายทอดความรู้โดยวิทยากรที่มีความเชี่ยวชาญในแต่ละสาขา
“การฝึกอบรมผ่านออนไลน์ในครั้งนี้ เป็นอีกทางเลือกหนึ่งให้แก่ประชาชน ที่ต้องพักอาศัยอยู่ในที่พัก ซึ่งเป็นการพัฒนาทักษะตนเอง เป็นการใช้เวลาว่างให้เป็นประโยชน์ เรียนรู้ได้ไม่จํากัดเวลา สามารถเข้าฝึกอบรมได้ทุกหลักสูตร สอบถามรายละเอียดเพิ่มเติมได้ที่สายด่วนกระทรวงแรงงาน 1506 กด 4 หรือ กองสื่อสารองค์กร กรมพัฒนาฝีมือแรงงาน 0 2245 4035” อธิบดีกพร. กล่าว
รัฐบาลไทย-ข่าวทำเนียบรัฐบาล-ก.แรงงาน 'เผย' นายจ้าง - ลูกจ้างต่างด้าว ผ่านการคัดกรองความสัมพันธ์แล้ว 7 แสนราย
วันพฤหัสบดีที่ 14 กันยายน 2560
ก.แรงงาน 'เผย' นายจ้าง - ลูกจ้างต่างด้าว ผ่านการคัดกรองความสัมพันธ์แล้ว 7 แสนราย
รองโฆษกกระทรวงแรงงาน เผยผลการคัดกรองความสัมพันธ์ มีนายจ้างผ่านการคัดกรอง 180,751 คน ไม่มาคัดกรอง 17,581 คน ลูกจ้างต่างด้าวที่ผ่านการคัดกรอง 703,661 คน ไม่ผ่านการคัดกรอง 19,967 คน และยังไม่มาคัดกรอง 74,057 คน ดําเนินการแล้วเสร็จ 102 ศูนย์ อยู่ระหว่างดํา
นางเพชรรัตน์ สินอวย ผู้ตรวจราชการกระทรวงแรงงาน ในฐานะรองโฆษกกระทรวงแรงงาน เปิดเผยภายหลังการประชุมกระทรวงแรงงาน ครั้งที่ 8/2560 ณ ห้องแถลงข่าวกระทรวงแรงงาน ชั้น 5 อาคารกระทรวงแรงงาน วันนี้ (14 ก.ย. 60) โดยกล่าวว่า “จากผลการรับแจ้งการทํางานของคนต่างด้าวทั้ง 100 ศูนย์ ทั่วประเทศ ตั้งแต่วันที่ 24 ก.ค. – 7 ส.ค. 60 มีนายจ้างมาแจ้งการใช้แรงงานต่างด้าว 198,332 ราย ลูกจ้างต่างด้าว 797,685 คน แยกเป็นแรงงานต่างด้าวสัญชาติเมียนมามากที่สุด 461,458 คน รองลงมากัมพูชา 235,757 คน และลาว 100,470 คน ตามลําดับ โดยการคัดกรองความสัมพันธ์นายจ้าง-ลูกจ้าง ตั้งแต่วันที่ 8 ส.ค. – 13 ก.ย.60 มีนายจ้างผ่านการ คัดกรอง 180,751 ราย ที่ไม่มาคัดกรอง 17,581 ราย ลูกจ้างต่างด้าวที่ผ่านการคัดกรอง 703,661 คน ไม่ผ่านการ คัดกรอง 19,967 คน และยังไม่มาคัดกรอง 74,057 คน ซึ่งเป็นข้อมูลที่กระทรวงแรงงาน ได้รับการรายการจากศูนย์คัดกรองทั่วประเทศ 110 ศูนย์ ซึ่งดําเนินการแล้วเสร็จ 102 ศูนย์ อยู่ระหว่างดําเนินการ 8 ศูนย์ ประกอบด้วยจังหวัดตาก ลําพูน นนทบุรี ประจวบคีรีขันธ์ สุพรรณบุรี ชลบุรี นครศรีธรรมราช และระนอง โดยจะดําเนินการคัดกรอง แล้วเสร็จและปิดศูนย์คัดกรองความสัมพันธ์นายจ้าง-ลูกจ้างทั่วประเทศ ในวันที่ 16 ก.ย. 60 นี้
การดําเนินงานในระยะต่อไป แรงงานต่างด้าวต้องไปดําเนินการพิสูจน์สัญชาติตามขั้นตอนของประเทศต้นทาง โดยแรงงานเมียนมา ต้องไปพิสูจน์สัญชาติใน 8 จังหวัด 9 ศูนย์ ได้แก่ จังหวัดสมุทรสาคร 2 ศูนย์ จังหวัดสมุทรปราการ 1 ศูนย์ จังหวัดเชียงราย 1 ศูนย์ จังหวัดตาก 1 ศูนย์ จังหวัดระนอง 1 ศูนย์ เชียงใหม่ 1 ศูนย์ นครสวรรค์ 1 ศูนย์ และสงขลา 1 ศูนย์ โดยจ่ายค่าธรรมเนียมที่เคาน์เตอร์เซอร์วิส แล้วนําหลักฐานเอกสารไปพิสูจน์สัญชาติตามสถานที่ดังกล่าวข้างต้น สําหรับแรงงานสัญชาติลาว ต้องกลับไปดําเนินการตามขั้นตอน MOU ส่วนแรงงานกัมพูชา จะมีเจ้าหน้าที่เข้ามาดําเนินการตรวจสัญชาติในไทยที่จังหวัดกรุงเทพฯ ระยอง และสงขลา โดยกระทรวงแรงงานจะคอยติดตามการดําเนินงานของศูนย์ตรวจสัญชาติ (One Stop Service) ของแต่ละประเทศ ว่าเป็นไปตามเป้าหมายที่กําหนดหรือไม่ หากไม่เป็นไปตามเป้าหมาย จะมีการปรับแผนการดําเนินงานต่อไปเพื่อให้ทัน 31 ธ.ค. 60”
“หลังจากที่มีการประกาศใช้ พ.ร.ก. การบริหารจัดการการทํางานของคนต่างด้าว พ.ศ. 2560 ได้มีนายจ้างมาขอโควตานําเข้าแรงงานตามบันทึกข้อตกลง (MOU) เพิ่มขึ้นอีก 102,036 คน จากเดิมที่มาขอโควตาไว้ 697,340 คน และนับจากนี้การนําเข้าแรงงานต่างด้าวเข้ามาทํางาน ต้องทําตามขั้นตอน MOU ทั้งหมด” รองโฆษกกระทรวงแรงงาน กล่าวในท้ายที่สุด
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ข่าว
สมภพ ศีลบุตร ภาพ
14 กันยายน 2560